31998R0410
L 052/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EО, EВРАТОМ) № 410/98 НА СЪВЕТА
от 16 февруари 1998 година
за изменение на Регламент (EО, Евратом) № 58/97 относно структурна статистика за предприятията
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 213 от него,
като взе предвид предложението от Комисията (1),
като взе предвид становището на Европейския парламент (2),
като взе предвид становището на Икономическия и социален комитет (3),
като има предвид, че Регламент (EО, Евратом) № 58/97 (4) е утвърдена обща рамка за събиране, компилация, разпространение и оценка на статистическите данни в Общността по отношение структурата, дейността, конкурентоспособността и икономическите резултати на предприятията в Общността;
като има предвид, че развитието в Общността на паричната, икономическа и социална интеграция изисква разширяване на горепосочената рамка в застрахователния сектор;
като има предвид, че компилацията на националните и регионални сметки съгласно Регламент (EО) № 2223/96 (5) изисква наличието на сравними, пълни и надеждни статистически данни в областта на застрахователната дейност;
като има предвид, че следователно е необходимо да се измени Регламент (EО, Евратом) № 58/97 въз основа на Директиви 92/49/ЕИО (6) и 92/96/ЕИО на Съвета (7), обхващайки вътрешния пазар на прякото животозастраховане и застраховане, различно от животозастраховане, както и Директива 91/674/ЕИО на Съвета (8), отнасяща се до годишните сметки и консолидираните сметки на застрахователните предприятия;
като има предвид, че Статистическият програмен комитет, създаден с Директива 89/382/ЕИО, Евратом (9), и Застрахователният комитет, създаден с Директива 91/675/ЕИО (10), са били консултирани,
ПРИЕ НАСТОЯЩИЯ РЕГЛАМЕНТ:
Член 1
Регламент (EО, Евратом) № 58/97 се изменя, както следва:
1.
Следното тире се добавя към член 5:
„-
подробен модул за структурна статистика в застраховането, формулиран в приложение 5“.
2.
Добавя се приложение 5, както е посочено в приложението на настоящия регламент.
Член 2
Настоящият регламент влиза в сила на двадесетия ден след датата на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 16 февруари 1998 година.